Природният газ поскъпва с 3,51 % през първото тримесечие на 2019 г — Agrozona.bg
Природният газ поскъпва с 3,51 % през първото тримесечие на 2019 г
Георги Узунов ПУБЛИКУВАНО НА 28.12.2018 14:15
Комисията за енергийно и водно регулиране утвърди цена от 44,80 лв./MWh лв. без акциз и ДДС на природния газ за първото тримесечие на 2019 г. Увеличението е с 3,51 % спрямо цената за ІV-то тримесечие на 2018 г., съобщават от Комисията за енергийно и водно енергийно регулиране.
Независимо от повишението с 3,51%, реалното увеличение за битовите и за стопанските клиенти, ползващи природен газ, ще бъде под 2%, тъй като цените за достъп, пренос, разпределение и снабдяване, не се променят.
Комисията за енергийно и водно регулиране прие решението във връзка с подаденото от „Булгаргаз” ЕАД заявление за утвърждаване на цена за I-то тримесечие на 2019 г., по която общественият доставчик продава природен газ на крайните снабдители на природен газ и на клиенти, присъединени към газопреносната мрежа.
В утвърдената цена на природния газ от 44,80 лв./MWh лв. (без акциз и ДДС) са включени компонента „цена на природния газ на входа на газопреносните мрежи“ в размер на 44,08 лв./MWh, компонента за дейността „обществена доставка“ по чл. 17, ал. 6 от НРЦПГ в размер на 0,59 лв./MWh и компонента за компенсиране на разходи, произтичащи от наложени задължения към обществото по чл. 11а, ал. 2 от НРЦПГ от 0,13 лв./MWh, покриваща разходите на „Булгаргаз“ ЕАД за съхранение на количества в газохранилището Чирен в изпълнение на задължения по Плана за действие при извънредни ситуации, съгласно Регламент на ЕС № 994/2010.
В цената на природния газ не са включени цени за достъп и пренос през газопреносната мрежа и клиентите следва да ги заплащат на крайните снабдители по реда на Методиката за определяне на цени за достъп и пренос на природен газ през газопреносните мрежи, собственост на „Булгартрансгаз“ ЕАД.
Компонентата „цена на природния газ на входа на газопреносните мрежи“ се образува от обществения доставчик като среднопретеглена стойност при отчитане на последно заявените прогнозни количества природен газ от внос за вътрешния пазар, от местни добивни предприятия и от запаси природен газ с цел продажба през следващия период, условията по договорите за доставка и за достъп и пренос на природен газ до българската граница и осреднен валутен курс на Българската народна банка на лева спрямо чуждестранната валута, в която се заплаща внасяният в страната природен газ за период от четиридесет и пет дни, предхождащи месеца на внасяне на предложението за утвърждаване на цени и при отчитане движението на цената на петрола и на алтернативните на природния газ горива на световните пазари за последните 9 месеца.
В правомощията на КЕВР е да установи единствено дали заявлението на обществения доставчик „Булгаргаз“ ЕАД отговаря на изискванията на Наредба № 2 за определяне цените на природния газ и на договора за доставка между „Булгаргаз“ ЕАД и ООО „Газпром Експорт“.
Георги Узунов 13.07.2020 13:40
На 28-и януари започва приемът на заявления за Преструктуриране и конверсия на лозя